Uzbekistan Airways 30 yanvardan Toshkent-Sochi-Toshkent yo‘nalishi bo‘yicha muntazam aviaqatnovlar tiklanishini ma’lum qildi. Foto: Kun.uz Aviakompaniya taqdim etgan ma’lumotga qaraganda, parvozlar haftasiga bir marotaba - yakshanba kunlari amalga oshiriladi. Bildirilishicha, mazkur yo‘nalish bo‘yicha aviachiptalar narxi bir tomonga 1 883 446 so‘mdan (bagajsiz) va 2 067 881 so‘mdan (bagaj bilan), shuningdek, borish va qaytish bo‘yicha aviachiptalar 3 573 113 so‘mdan (bagajsiz) va 3 941 982 so‘mdan (bagaj bilan) boshlanadi. Avvalroq, O‘zbekistondan Qozog‘istonga barcha parvozlar tiklangandi. 19 yanvardan Toshkent-Olmaota-Toshkent, Samarqand-Olmaota-Samarqand, Nukus-Akto‘be-Nukus, Urganch-Aqtau-Urganch, Nukus-Aqtau-Nukus, Toshkent-Nur-Sulton-Toshkent yo‘nalishlari bo‘yicha muntazam aviaqatnovlar jadvalga muvofiq amalga oshirilmoqda.